പാപ്പൻ

ആർ.ജെ ഷാൻ തിരക്കഥ എഴുതി ജോഷി സംവിധാനം ചെയ്ത് 2022-ൽ പുറത്തിറങ്ങിയ മലയാളം ക്രൈം ത്രില്ലർ ചലചിത്രമാണ് പാപ്പൻ.  ചിത്രത്തിൽ ടൈറ്റിൽ റോളിൽ സുരേഷ് ഗോപി അഭിനയിച്ചിരിക്കുന്നു. നീത പിള്ള, ഗോകുൽ സുരേഷ്, ആശാ ശരത്, നൈല ഉഷ, കനിഹ എന്നിവരാണ് മറ്റ് അഭിനേതാക്കൾ. ഗോകുലം ഗോപാലൻ, ഡേവിഡ് കാച്ചപ്പിള്ളി, റാഫി മാതിര എന്നിവർ ചേർന്നാണ്  ചിത്രം നിർമ്മിച്ചിരിക്കുന്നത്. ഈ ചിത്രത്തിന്റെ സൗണ്ട് ട്രാക്ക് നിർവഹിച്ചിരിക്കുന്നത് ജേക്‌സ് ബിജോയ് ആണ്. 2022 ജൂലൈ 29ന് ലോകമെമ്പാടുമുള്ള തിയേറ്ററുകളിൽ  ചിത്രം റിലീസ് ചെയ്തു. നിരൂപകരിൽ നിന്ന് നല്ല അവലോകനങ്ങൾ നേടുകയും ഒരു ബ്ലോക്ക്ബസ്റ്റർ ചലച്ചിത്രമായി മാറുകയും ചെയ്തു. 

 പരിസരം 
ദീർഘനാളായി തുടരുന്ന ഒരു കൊലപാതകക്കേസ് അന്വേഷിക്കുന്നതിനായി എത്തുന്ന കരസേനയിൽ നിന്ന് സ്വമേധയാ വിരമിച്ച ഉദ്യോഗസ്ഥനായ എബ്രഹാം മാത്യു മാത്തന്റെയും മകളുടെയും കഥയാണ് ചിത്രം പറയുന്നത്.

 അഭിനേതാക്കൾ 
 സുരേഷ് ഗോപി -  സിഐ എബ്രഹാം മാത്യു മാത്തൻ അഥവാ പാപ്പൻ
 നീത പിള്ള - ASP  വിൻസി എബ്രഹാം - IPS
 ഗോകുൽ സുരേഷ് - മൈക്കിൾ
 ആശ ശരത് - ഡോ. ഷേർളി
 നൈല ഉഷ - നാൻസി എബ്രഹാം
 കനിഹ - സൂസൻ
 വിജയരാഘവൻ - എസ്പി ഭാസ്കർ ഷേണായി IPS
 ജനാർദനൻ - ഡോ. പട്ടാഭിരാമൻ
 നന്ദു - ASI രാഘവൻ
 ചന്ദുനാഥ് - സിദ്ധാർത്ഥൻ അഥവാ സിദ്ധൻ, വിൻസിയുടെ ഭർത്താവ്
 അജ്മൽ അമീർ - സൈമണും സോളമനും ആയി (ഇരട്ട വേഷം)
 അഭിഷേക് രവീന്ദ്രൻ -  എസ്‌ഐ സാബു ആയി
 ടിനി ടോം - സിഐ സോമൻ നായർ
 ഷമ്മി തിലകൻ - ഇരുട്ടൻ ചാക്കോ
 ദയാന ഹമീദ്  - ഋതുപർണ
 സാധിക വേണുഗോപാൽ -  കോൺസ്റ്റബിൾ ഗിരിജ
 ബൈജു ജോസ് - ഫോറൻസിക് ഓഫീസർ നന്ദൻ 
 ശ്രീജിത്ത് രവി - രാജൻ
 രാഹുൽ മാധവ് - സൂപ്പർ സ്റ്റാർ രവി വർമ്മൻ
 മാനസ രാധാകൃഷ്ണൻ - യംഗ് ബെന്നിറ്റ ഐസക്ക്
 ജുവൽ മേരി - ഡോ. പ്രിയ നളിനി / ദ്രൗപതി
 മാളവിക മേനോൻ - അനിത / ഐഷ ഫാത്തിമ / കന്യാസ്ത്രീ
  പ്രീത പ്രദീപ് - പോലീസ് ഓഫീസറുടെ ഭാര്യ
 ചാലി പാല - ASI സത്യനാഥ്
 നിർമ്മൽ പാലാഴി -ബെന്നിറ്റയുടെ പിതാവ്
 സജിത മടത്തിൽ - ബെന്നിറ്റയുടെ അമ്മ
 ശ്രീകാന്ത് മുരളി - പോലീസ് സർജൻ
 ബെൻസി മാത്യൂസ് - അഡ്വ. ജയശങ്കർ
 നന്ദു പൊതുവാൾ - രവി വർമ്മന്റെ പിഎ
 കോട്ടയം രമേശ് - ജഡ്ജി
 സിനോജ് വർഗീസ് - പൗലോസ്
 സാവിത്രി ശ്രീധരൻ - കുഞ്ഞമ്മയായി, ചാക്കോയുടെ അമ്മ
 സനൂജ സോമനാഥ് - ഫോറൻസിക് അസിസ്റ്റന്റ് അനുപമ
 പാർവ്വതി ടി. - രാധിക മേനോൻ
 റോസിൻ ജോളി - രവി വർമ്മന്റെ ഭാര്യ
 സാനിയ ബാബു - നിത്യ
 ജോർഡി പൂഞ്ഞാർ
 സുന്ദരപണിയൻ - പോലീസ് ഓഫീസ‍ർ

റിലീസ്
തീയേറ്റർ
2022 ജൂലൈ 29 ന് പാപ്പൻ തീയേറ്ററുകളിൽ റിലീസ് ചെയ്തു. 

ഹോം മീഡിയ
ചിത്രത്തിന്റെ ഡിജിറ്റൽ അവകാശം സീ5 ഏറ്റെടുക്കുകയും 2022 സെപ്റ്റംബർ 7 മുതൽ സ്ട്രീമിംഗ് ആരംഭിക്കുകയും ചെയ്തു. ചിത്രത്തിന്റെ സാറ്റലൈറ്റ് അവകാശം സീ കേരളം സ്വന്തമാക്കി.

 ബോക്സ് ഓഫീസ് 
ആദ്യം കേരളത്തിൽ മാത്രം റിലീസ് ചെയ്ത ചിത്രം 20 ദിവസം കൊണ്ട് 50 കോടിയിലധികം കളക്ഷൻ നേടി.

 ചിത്രീകരണം 
2021 ഫെബ്രുവരി 14 ന്, സുരേഷ് ഗോപി തന്റെ 252-ാമത്  സംരംഭത്തിനായി സംവിധായകൻ ജോഷിയുമായി കൈകോർക്കുമെന്ന് പ്രഖ്യാപിച്ചു. എഴുത്തുകാരൻ ആർജെ ഷാൻ, ഛായാഗ്രാഹകൻ അജയ് ഡേവിഡ് കാച്ചപ്പിള്ളി, സംഗീതസംവിധായകൻ ജേക്സ് ബിജോയ് എന്നിവരും ചിത്രത്തിന്റെ ഭാഗമാകുമെന്ന് റിപ്പോർട്ടുണ്ടായിരുന്നു.  പാപ്പൻ എന്ന ഔദ്യോഗിക തലക്കെട്ട് അടുത്ത ദിവസം പോസ്റ്ററോടെ പ്രഖ്യാപിച്ചു. ലേഖകൻ പറയുന്നതനുസരിച്ച് ഇതൊരു കുടുംബ പശ്ചാത്തലമുള്ള ചിത്രമാണ്. 

നൈല ഉഷയാണ് നായികയായി അഭിനയിച്ചത്. സണ്ണി വെയ്ൻ, നീത പിള്ള, ഗോകുൽ സുരേഷ്, കനിഹ, ആശാ ശരത് എന്നിവരും ചിത്രത്തിന്റെ ഭാഗമാകാൻ ഒപ്പുവച്ചു.  സുരേഷ് ഗോപിയും മകൻ ഗോകുൽ സുരേഷും ആദ്യമായി ഒന്നിക്കുന്ന ചിത്രം കൂടിയാണിത്.  അഭിനേതാക്കളിൽ ചന്തുനാഥ്, വിജയരാഘവൻ, ടിനി ടോം, ഷമ്മി തിലകൻ എന്നിവരും ഉൾപ്പെടുന്നു.  ജുവൽ മേരി ചിത്രത്തിൽ അതിഥി വേഷത്തിൽ എത്തുമെന്ന് റിപ്പോർട്ടുകൾ ഉണ്ടായിരുന്നു.  ഈ ചിത്രത്തിൽ ഒരു സമകാലിക നർത്തകിയുടെ വേഷം താൻ അവതരിപ്പിക്കുന്നുവെന്ന് നടി ദയാന ഹമീദ് സ്ഥിരീകരിച്ചു.  ചിത്രത്തിൽ ഗോപിയുടെ സഹോദരിയായാണ് കനിഹ എത്തുന്നത്. 

പ്രധാന ചിത്രീകരണം 2021 മാർച്ച് 5 ന് കാഞ്ഞിരപ്പള്ളിയിൽ ആരംഭിച്ചു.  അതേ ദിവസം തന്നെ സോൾട്ട് ആൻഡ് പെപ്പർ ലുക്കിലുള്ള തന്റെ കഥാപാത്രത്തിന്റെ ചിത്രം ഗോപി പങ്കുവച്ചു.  2021 മാർച്ച് 10 ന് ഷൂട്ടിംഗിനിടെ ന്യുമോണിയ ബാധിച്ച് ഗോപിയെ ആശുപത്രിയിൽ പ്രവേശിപ്പിച്ചു.  തുടർന്ന് ഡിസ്ചാർജ് ചെയ്തപ്പോൾ, 2021 ലെ കേരള നിയമസഭാ തിരഞ്ഞെടുപ്പിൽ തൃശ്ശൂരിൽ നിന്ന് എൻഡിഎ സ്ഥാനാർത്ഥിയായി മത്സരിക്കാൻ അദ്ദേഹത്തോട് ആവശ്യപ്പെടുകയും പ്രചാരണം ആരംഭിക്കുകയും ചെയ്തു.  തിരഞ്ഞെടുപ്പിന് ശേഷം അദ്ദേഹം സിനിമയുടെ സെറ്റിൽ വീണ്ടും ജോയിൻ ചെയ്തു.

 അവലംബങ്ങൾ 

 പുറത്തേക്കുള്ള കണ്ണികൾ 



വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ